CELEX: 32021D0260
Language: fi
Date: 2021-02-11 00:00:00
Title: Komission täytäntöönpanopäätös (EU) 2021/260, annettu 11 päivänä helmikuuta 2021, vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä Euroopan parlamentin ja neuvoston asetuksen (EU) 2016/429 226 artiklan 3 kohdan mukaisesti ja komission päätöksen 2010/221/EU kumoamisesta (tiedoksiannettu numerolla C(2021) 773) (ETA:n kannalta merkityksellinen teksti)

19.2.2021   
               
               
                  FI
               
               
                  Euroopan unionin virallinen lehti
               
               
                  L 59/1
               
            
         KOMISSION TÄYTÄNTÖÖNPANOPÄÄTÖS (EU) 2021/260,
         annettu 11 päivänä helmikuuta 2021,
         vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä Euroopan parlamentin ja neuvoston asetuksen (EU) 2016/429 226 artiklan 3 kohdan mukaisesti ja komission päätöksen 2010/221/EU kumoamisesta
         
            
               (tiedoksiannettu numerolla C(2021) 773)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 226 artiklan 3,
         sekä katsoo seuraavaa:
         
                     (1)
                  
                  
                     Neuvoston direktiivissä 2006/88/EY (2) säädetään muun muassa vesiviljelyeläinten ja niistä saatavien tuotteiden markkinoille saattamiseen, tuontiin ja kauttakuljetukseen sovellettavista eläinten terveyttä koskevista vaatimuksista ja ennaltaehkäisevistä vähimmäistoimenpiteistä, joiden tarkoituksena on lisätä tietoisuutta vesiviljelyeläinten taudeista, sekä vähimmäistorjuntatoimenpiteistä, joita sovelletaan, kun kyseessä on vesieläinten tiettyjen tautien taudinpurkaus tai epäily siitä. Kyseinen direktiivi kumotaan asetuksella (EU) 2016/429 21 päivästä huhtikuuta 2021.
                  
               
                     (2)
                  
                  
                     Asetuksen (EU) 2016/429 9 artiklan 1 kohdan d alakohdassa säädetään taudintorjuntasäännöistä, joita sovelletaan sellaisiin luetteloituihin tauteihin, jotka edellyttävät toimenpiteitä niiden leviämisen estämiseksi unioniin kulkeutumisen tai jäsenvaltioiden välisten siirtojen yhteydessä.
                  
               
                     (3)
                  
                  
                     Unionin vesiviljely on hyvin monimuotoista eri jäsenvaltioissa viljeltyjen lajien ja käytettyjen tuotantojärjestelmien suhteen, ja on todennäköistä, että monimuotoisuus lisääntyy ajan mittaan. Tämän vuoksi tietyt taudit voivat olla merkityksellisiä tietyille jäsenvaltioille joko kyseisissä jäsenvaltioissa esiintyvien lajien tai kyseisissä jäsenvaltioissa käytössä olevien vesiviljelyalan tuotantomenetelmien vuoksi, vaikka niitä ei luetella asetuksen (EU) 2016/429 9 artiklan 1 kohdan d alakohdassa. Jos jokin asetuksen (EU) 2016/429 9 artiklan 1 kohdan d alakohdassa tarkoitettuihin luetteloituihin tauteihin kuulumaton tauti aiheuttaa kyseisten jäsenvaltioiden vesieläinten terveyteen kohdistuvan merkittävän riskin, jäsenvaltiot voivat taudin leviämisen torjumiseksi hyväksyä kansallisia toimenpiteitä mainitun asetuksen 226 artiklan 1 kohdan mukaisesti edellyttäen, että nämä toimenpiteet ovat asianmukaisia ja tarpeellisia tavoitteiden saavuttamiseksi.
                  
               
                     (4)
                  
                  
                     Sen varmistamiseksi, että jäsenvaltion ehdottamat kansalliset toimenpiteet ovat asianmukaisia ja tarpeellisia, komissiolle on ilmoitettava etukäteen kaikista toimenpiteistä, jotka voivat vaikuttaa vesieläinten siirtoihin jäsenvaltioiden välillä, jotta tällaiset toimenpiteet voidaan hyväksyä tai niitä voidaan tarvittaessa muuttaa.
                  
               
                     (5)
                  
                  
                     Tietyt jäsenvaltiot ovat saaneet luvan hyväksyä direktiivin 2006/88/EY 43 artiklan mukaisesti kansallisia toimenpiteitä, jotta voidaan rajoittaa tiettyjen tautien vaikutuksia vesiviljelyeläimiin. Kyseiset jäsenvaltiot sekä taudit, joiden osalta niillä on käytössä kansallisia toimenpiteitä, vahvistetaan komission päätöksessä 2010/221/EU (3).
                  
               
                     (6)
                  
                  
                     Tietyt jäsenvaltiot ovat saaneet koikarpin herpesvirustaudista vapaan aseman, tai niissä toteutetaan kyseistä tautia koskevaa hyväksyttyä hävittämis- tai seurantaohjelmaa direktiivin 2006/88/EY mukaisesti. Komission täytäntöönpanoasetuksen (EU) 2018/1882 (4) nojalla koikarpin herpesvirustauti luetellaan nyt kuitenkin luokan E tautina eli se on luetteloitu tauti, jota on seurattava unionissa. Sen osalta voidaan näin ollen toteuttaa kansallisia toimenpiteitä asetuksen (EU) 2016/429 226 artiklan mukaisesti.
                  
               
                     (7)
                  
                  
                     Jotta voidaan varmistaa sujuva siirtyminen asetuksen (EU) 2016/429 mukaiseen uuteen järjestelmään, asianomaisten jäsenvaltioiden on pyydettävä hyväksyntä asetuksen (EU) 2016/429 226 artiklan 2 kohdassa tarkoitetuille kansallisille toimenpiteille 21 päivästä huhtikuuta 2021 alkaen.
                  
               
                     (8)
                  
                  
                     Komissio on arvioinut asianomaisten jäsenvaltioiden ehdottamat toimenpiteet ottaen huomioon Maailman eläintautijärjestön (OIE) standardit (5) ja kyseisten tautien ja ehdotettujen toimenpiteiden kokonaisvaikutuksen unioniin. Komissio katsoo, että kyseiset jäsenvaltiot ovat osoittaneet toimenpiteiden asianmukaisuuden ja tarpeellisuuden ja että toimenpiteet voidaan hyväksyä, jotta estetään kyseessä olevien tautien kulkeutuminen niiden alueelle tai torjutaan niiden leviämistä jäsenvaltioiden välillä. Kyseiset jäsenvaltiot olisi lueteltava tämän päätöksen liitteissä tapauksen mukaan.
                  
               
                     (9)
                  
                  
                     Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti asetusta (EU) 2016/429 ja siihen perustuvia komission säädöksiä sovelletaan edelleen Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksessa määrätyn siirtymäkauden päättymisen jälkeen. Sen vuoksi Yhdistynyt kuningaskunta (Pohjois-Irlanti) olisi lueteltava tämän päätöksen liitteissä tapauksen mukaan.
                  
               
                     (10)
                  
                  
                     Jotta voidaan suojella niiden jäsenvaltioiden terveystilannetta, joiden osalta on hyväksytty tiettyä tautia koskevia kansallisia toimenpiteitä asetuksen (EU) 2016/429 226 artiklan 3 kohdan mukaisesti, kyseessä oleville taudeille alttiiden vesieläinlajien lähetysten on oltava peräisin sellaisesta jäsenvaltiosta tai sen osasta, joka on kyseisestä taudista vapaa. Tällaisten lähetysten mukana on oltava virallinen todistus taudista vapaasta asemasta.
                  
               
                     (11)
                  
                  
                     Eläinterveystodistukset, joilla osoitetaan sellaiseen jäsenvaltioon tai sen osaan tarkoitetun lähetyksen alkuperä, jonka osalta on hyväksytty asetuksen (EU) 2016/429 226 artiklan 3 kohdan mukaisia kansallisia toimenpiteitä, sisältyvät komission täytäntöönpanoasetuksessa (EU) 2020/2236 (6) vahvistettuihin virallisten todistusten malleihin, jotka on tarkoitettu jäsenvaltioiden välisiä vesieläinten siirtoja varten. Näitä eläinterveystodistuksia on käytettävä, kun lueteltuihin lajeihin kuuluvat vesieläimet on tarkoitettu sellaiseen jäsenvaltion tai sen osaan, jonka osalta komissio on hyväksynyt kansallisia toimenpiteitä asetuksen (EU) 2016/429 226 artiklan 3 kohdan mukaisesti.
                  
               
                     (12)
                  
                  
                     Tällä päätöksellä hyväksyttyjä kansallisia toimenpiteitä olisi sovellettava ainoastaan niin kauan kuin ne ovat edelleen asianmukaisia ja tarpeellisia tautien kulkeutumisen estämiseksi asianomaisiin jäsenvaltioihin tai niiden leviämisen torjumiseksi jäsenvaltioiden välillä. Jotta komissio voisi arvioida säännöllisesti tällaisten toimenpiteiden asianmukaisuutta ja tarpeellisuutta ja jotta toimenpiteitä voidaan tarvittaessa muuttaa, jäsenvaltioiden olisi toimitettava komissiolle vuotuinen raportti edellisenä vuonna toteutettujen toimenpiteiden toiminnasta. Tällaisiin vuotuisiin raportteihin ja muihin asiaankuuluviin raportteihin olisi sisällyttävä tietyt komission täytäntöönpanoasetuksessa (EU) 2020/2002 (7) vahvistetut tiedot.
                  
               
                     (13)
                  
                  
                     Asetuksen (EU) 2016/429 226 artiklan 3 kohdan mukaisesti hyväksyttyjen hävittämisohjelmien olisi parannettava tautitilannetta kohtuullisessa ajanjakson kuluessa. Johdonmukaisuuden vuoksi tämä ajanjakso ei saisi olla pidempi kuin ajanjakso, jonka kuluessa luokan C tautia koskeva hävittämisohjelma on tarkoitus saattaa päätökseen. Asetuksen (EU) 2016/429 226 artiklan 3 kohdan mukaisesti hyväksytyn hävittämisohjelman soveltamisaika ei saisi sen vuoksi olla pidempi kuin 6 vuotta siitä päivästä, jona komissio sen alun perin hyväksyi. Asianmukaisesti perustelluissa tapauksissa komissio voi asianomaisen jäsenvaltion pyynnöstä jatkaa hävittämisohjelman soveltamisaikaa vielä kuudella vuodella. Tämä soveltamisen enimmäiskesto vahvistetaan, jotta hävittämisohjelman päätökseen saattamiseen on riittävästi aikaa ja jotta samalla estetään pitkäkestoiset häiriöt unionin sisäisissä vesieläinten siirroissa.
                  
               
                     (14)
                  
                  
                     Unionin lainsäädännön selkeyden vuoksi päätös 2010/221/EU olisi kumottava.
                  
               
                     (15)
                  
                  
                     Koska asetusta (EU) 2016/429 sovelletaan 21 päivästä huhtikuuta 2021, myös tätä päätöstä olisi sovellettava kyseisestä päivästä.
                  
               
                     (16)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kohde ja soveltamisala
            Asetuksen (EU) 2016/429 226 artiklan 3 kohdan mukaisesti tällä päätöksellä hyväksytään liitteissä I ja II lueteltujen jäsenvaltioiden tai niiden osien soveltamat, vesieläinten tiettyjen tautien vaikutuksen rajoittamiseen tähtäävät kansalliset toimenpiteet ja vahvistetaan seuraavat:
            
                        a)
                     
                     
                        tällaisten toimenpiteiden alkuperäistä ja myöhempää hyväksymistä koskevat edellytykset;
                     
                  
                        b)
                     
                     
                        vesieläinten siirtoja jäsenvaltioiden välillä koskevat rajoitukset;
                     
                  
                        c)
                     
                     
                        jäsenvaltioiden raportointivelvoitteet.
                     
                  
         
            2 artikla
            Kansallisten toimenpiteiden hyväksyminen taudista vapailla alueilla
            Jäsenvaltioita ja niiden osia, jotka on lueteltu liitteessä I olevan taulukon toisessa ja neljännessä sarakkeessa, pidetään vapaina kyseisen taulukon ensimmäisessä sarakkeessa luetelluista taudeista, ja niiden käyttöön ottamille kansallisille toimenpiteille annetaan asetuksen (EU) 2016/429 226 artiklan 3 kohdassa edellytetty hyväksyntä.
         
         
            3 artikla
            Hävittämisohjelmien hyväksyminen sellaisten tautien osalta, joihin sovelletaan kansallisia toimenpiteitä
            
               1.   Hyväksytään liitteessä II olevan taulukon ensimmäisessä sarakkeessa lueteltuja tauteja, joihin sovelletaan kansallisia toimenpiteitä, koskevat kyseisen taulukon toisessa sarakkeessa lueteltujen jäsenvaltioiden hävittämisohjelmat taulukon neljännessä sarakkeessa lueteltujen alueiden osalta.
            
            
               2.   Hävittämisohjelman soveltamisaika ei saa olla pidempi kuin 6 vuotta siitä päivästä, jona komissio sen alun perin hyväksyi. Asianmukaisesti perustelluissa tapauksissa komissio voi asianomaisen jäsenvaltion pyynnöstä jatkaa hävittämisohjelman soveltamisaikaa vielä kuudella vuodella.
            
         
         
            4 artikla
            Sellaisten taudeille alttiiden vesieläinlajien siirrot jäsenvaltioiden tai niiden osien välillä, joihin sovelletaan kansallisia toimenpiteitä, myös hävittämisohjelmia
            Liitteessä III olevan taulukon toisessa sarakkeessa luetelluille taudeille alttiita vesieläinlajeja saa siirtää liitteissä I tai II olevien taulukoiden toisessa ja neljännessä sarakkeessa lueteltuihin jäsenvaltioihin tai niiden osiin ainoastaan, jos
            
                        a)
                     
                     
                        ne ovat peräisin sellaisesta jäsenvaltiosta tai sen osasta, joka luetellaan liitteessä I olevan taulukon toisessa ja neljännessä sarakkeessa kyseisestä taudista vapaaksi; ja
                     
                  
                        b)
                     
                     
                        niiden mukana on alkuperäjäsenvaltion toimivaltaisen viranomaisen antama virallinen todistus, joka on laadittu täytäntöönpanoasetuksen (EU) 2020/2236 liitteessä I olevassa 1, 2, 3 tai 5 luvussa esitetyn asianmukaisen eläinterveystodistuksen mallin mukaisesti ja jossa täsmennetään kyseisiä kansallisia erityistoimenpiteitä koskevat takeet.
                     
                  
         
            5 artikla
            Jäsenvaltioiden vuotuinen raportti
            
               1.   Liitteissä I ja II olevien taulukoiden toisessa sarakkeessa lueteltujen jäsenvaltioiden on kunkin vuoden 30 päivään huhtikuuta mennessä toimitettava komissiolle raportti 2 artiklassa tarkoitetuista kyseisten jäsenvaltioiden ja niiden osien taudista vapaata asemaa koskevista hyväksytyistä kansallisista toimenpiteistä tai, tapauksen mukaan, 3 artiklassa tarkoitetuista hävittämisohjelmista.
            
            
               2.   Edellä 1 kohdassa tarkoitetun raportin on sisällettävä
               
                           a)
                        
                        
                           tiedot toimenpiteistä, jotka on toteutettu edellisenä kalenterivuonna taudista vapaan aseman säilyttämiseksi, mukaan lukien vähintään täytäntöönpanoasetuksen (EU) 2020/2002 liitteessä III vahvistetut tiedot; tai
                        
                     
                           b)
                        
                        
                           tiedot hävittämisohjelman edistymisestä, mukaan lukien tiedot edellisenä kalenterivuonna toteutetusta testauksesta ja vähintään täytäntöönpanoasetuksen (EU) 2020/2002 liitteessä V olevassa 4 jaksossa vahvistetut tiedot.
                        
                     
            
               3.   Edellä 1 kohdassa tarkoitetussa raportissa olisi perusteltava, miksi taudista vapaan aseman säilyttämistä tai, tapauksen mukaan, hävittämisohjelman toteuttamista olisi jatkettava vielä yhdellä kalenterivuodella. Hoidon, rokotteiden ja taudille vastustuskykyisen kannan saatavuuteen sekä muuhun oleelliseen kehitykseen on viitattava erikseen, jos jostakin näistä on tullut käyttökelpoinen vaihtoehto kyseisen taudin ehkäisemisessä ja torjunnassa edellisen raportin toimittamisen jälkeen.
            
         
         
            6 artikla
            Hyväksyttyjen kansallisten toimenpiteiden muuttaminen
            Komissio voi muuttaa liitteissä I ja II vahvistettuja kansallisia toimenpiteitä, jos 5 artiklan 3 kohdassa tarkoitetut tiedot tai muut vastaavat tiedot eläinten terveyden kehityksestä viittaavat siihen, että rajoitusten asettaminen jäsenvaltioiden välisille siirroille ei ole enää tarpeen tai perusteltua tietyn taudin kulkeutumisen estämiseksi tai sen leviämisen torjumiseksi.
         
         
            7 artikla
            Kumoaminen
            Kumotaan komission päätös 2010/221/EU 21 päivästä huhtikuuta 2021 alkaen.
         
         
            8 artikla
            Soveltaminen
            Tätä päätöstä sovelletaan 21 päivästä huhtikuuta 2021.
         
         
            9 artikla
            Osoitus
            Tämä päätös on osoitettu kaikille jäsenvaltioille.
         
         
            Tehty Brysselissä 11 päivänä helmikuuta 2021.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 84, 31.3.2016, s. 1.
         
            (2)  Neuvoston direktiivi 2006/88/EY, annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta (EUVL L 328, 24.11.2006, s. 14).
         
            (3)  Komission päätös 2010/221/EU, annettu 15 päivänä huhtikuuta 2010, vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti (EUVL L 98, 20.4.2010, s. 7).
         
            (4)  Komission täytäntöönpanoasetus (EU) 2018/1882, annettu 3 päivänä joulukuuta 2018, tiettyjen taudinehkäisy- ja taudintorjuntasääntöjen soveltamisesta luetteloitujen tautien eri luokkiin ja sellaisten lajien tai lajien ryhmien luettelon laatimisesta, jotka aiheuttavat merkittävän riskin kyseisten luetteloitujen tautien leviämiselle (EUVL L 308, 4.12.2018, s. 21).
         
            (5)  Maailman eläintautijärjestön (OIE) vesieläinten terveyttä koskeva säännöstö (OIE Aquatic Animal Health Code) ja Maailman eläintautijärjestön (OIE) vesiviljeltyjen eläinten diagnostisia testejä koskeva käsikirja (OIE Manual of Diagnostic Tests for Aquatic Animals).
         
            (6)  Komission täytäntöönpanoasetus (EU) 2020/2236, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista vesieläinten ja tiettyjen vesieläimistä saatavien eläinperäisten tuotteiden lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista ja asetuksen (EY) N:o 1251/2008 kumoamisesta (EUVL L 442, 30.12.2020, s. 410).
         
            (7)  Komission täytäntöönpanoasetus (EU) 2020/2002, annettu 7 päivänä joulukuuta 2020, Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse luetteloiduista taudeista ilmoittamisesta ja raportoinnista unionissa, unionin seuranta- ja hävittämisohjelmien sekä taudista vapaan aseman tunnustamista koskevien hakemusten toimittamis- ja raportointimuodoista ja -menettelyistä sekä sähköisestä tietojärjestelmästä (EUVL L 412, 8.12.2020, s. 1).
      
      
         
            LIITE I
            
               Jäsenvaltiot (1)
               ja niiden osat, joita pidetään vapaina tietyistä vesieläimiin vaikuttavista taudeista ja joiden osalta on hyväksytty kansallisia toimenpiteitä asetuksen (EU) 2016/429 226 artiklan 3 kohdan mukaisesti
            
            
                        Tauti
                     
                     
                        Jäsenvaltio
                     
                     
                        Tunnus
                     
                     
                        Hyväksyttyjen kansallisten toimenpiteiden kohteena olevan alueen maantieteelliset rajat
                     
                  
                        Koikarpin herpesvirustauti (KHV)
                     
                     
                        Irlanti
                     
                     
                        IE
                     
                     
                        Koko alue
                     
                  
                        Yhdistynyt kuningaskunta (Pohjois-Irlanti)
                     
                     
                        UK(NI)
                     
                     
                        Pohjois-Irlanti
                     
                  
                        Karpin kevätviremia (SVC)
                     
                     
                        Tanska
                     
                     
                        DK
                     
                     
                        Koko alue
                     
                  
                        Suomi
                     
                     
                        FI
                     
                     
                        Koko alue
                     
                  
                        Unkari
                     
                     
                        HU
                     
                     
                        Koko alue
                     
                  
                        Irlanti
                     
                     
                        IE
                     
                     
                        Koko alue
                     
                  
                        Ruotsi
                     
                     
                        SE
                     
                     
                        Koko alue
                     
                  
                        Yhdistynyt kuningaskunta (Pohjois-Irlanti)
                     
                     
                        UK(NI)
                     
                     
                        Pohjois-Irlanti
                     
                  
                        Bakteeriperäinen munuaistauti (BKD)
                     
                     
                        Irlanti
                     
                     
                        IE
                     
                     
                        Koko alue
                     
                  
                        Yhdistynyt kuningaskunta (Pohjois-Irlanti)
                     
                     
                        UK(NI)
                     
                     
                        Pohjois-Irlanti
                     
                  
                        Tarttuva haimakuoliotauti (IPN)
                     
                     
                        Suomi
                     
                     
                        FI
                     
                     
                        Alueen mannerosat
                     
                  
                        Ruotsi
                     
                     
                        SE
                     
                     
                        Alueen mannerosat
                     
                  
                        
                           Gyrodactylus salaris (GS) -loistartunta
                     
                     
                        Suomi
                     
                     
                        FI
                     
                     
                        Tenojoen ja Näätämöjoen valuma-alueet; Paatsjoen, Tuulomajoen ja Uutuanjoen valuma-alueita pidetään puskurivyöhykkeinä
                     
                  
                        Irlanti
                     
                     
                        IE
                     
                     
                        Koko alue
                     
                  
                        Yhdistynyt kuningaskunta (Pohjois-Irlanti)
                     
                     
                        UK(NI)
                     
                     
                        Pohjois-Irlanti
                     
                  
                        Ostereiden herpesvirus – 1 μνar (OsHV-1 μνar)
                     
                     
                        Irlanti
                     
                     
                        IE
                     
                     
                        Osasto 1: Sheephaven Bay
                        Osasto 3: Killala Bay, Broadhaven Bay ja Blacksod Bay
                        Osasto 4: Streamstown Bay Osasto 5: Bertraghboy Bay ja Galway Bay
                        Osasto A: Tralee Bay Hatchery
                     
                  
                        Yhdistynyt kuningaskunta (Pohjois-Irlanti)
                     
                     
                        UK(NI)
                     
                     
                        Pohjois-Irlannin alue, lukuun ottamatta alueita Dundrum Bay, Killough Bay, Lough Foyle, Carlingford Lough, Larne Lough ja Strangford Lough
                     
                  
                        Lohikalojen alfavirus (SAV)
                     
                     
                        Suomi
                     
                     
                        FI
                     
                     
                        Alueen mannerosat
                     
                  
               (1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevilla viittauksilla jäsenvaltioihin tarkoitetaan myös Yhdistynyttä kuningaskuntaa Pohjois-Irlannin osalta.
         
      
      
         
            LIITE II
            
               Jäsenvaltiot (1)
               ja niiden osat, joilla on tiettyjen vesieläimiin vaikuttavien tautien osalta hävittämisohjelmat ja joiden osalta on hyväksytty kansallisia toimenpiteitä asetuksen (EU) 2016/429 226 artiklan 3 kohdan mukaisesti
            
            
                        Tauti
                     
                     
                        Jäsenvaltio
                     
                     
                        Tunnus
                     
                     
                        Hyväksyttyjen kansallisten toimenpiteiden kohteena olevan alueen maantieteelliset rajat
                     
                  
                        Bakteeriperäinen munuaistauti (BKD)
                     
                     
                        Ruotsi
                     
                     
                        SE
                     
                     
                        Alueen mannerosat
                     
                  
                        Tarttuva haimakuoliotauti (IPN)
                     
                     
                        Ruotsi
                     
                     
                        SE
                     
                     
                        Alueen rannikko-osat
                     
                  
               (1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevilla viittauksilla jäsenvaltioihin tarkoitetaan myös Yhdistynyttä kuningaskuntaa Pohjois-Irlannin osalta.
         
      
      
         
            LIITE III
            
               Sellaisille taudeille alttiit vesieläinlajit, joiden osalta tietyt jäsenvaltiot (1)
               ovat ottaneet käyttöön kansallisia toimenpiteitä asetuksen (EU) 2016/429 226 artiklan 3 kohdan mukaisesti
            
            
                        Tauti
                     
                     
                        Taudille alttiit lajit
                     
                  
                        Koikarpin herpesvirustauti (KHV)
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 3
                     
                  
                        Karpin kevätviremia (SVC)
                     
                     
                        Marmoripaksuotsa (Aristichthys nobilis), kultakala (Carassius auratus), ruutana (Carassius carassius), ruohokarppi (Ctenopharyngodon idellus), karppi ja koikarppi (Cyprinus carpio), hopeapaksuotsa (Hypophthalmichthys molitrix), monni (Silurus glanis), suutari (Tinca tinca), säyne (Leuciscus idus)
                     
                  
                        Bakteeriperäinen munuaistauti (BKD)
                     
                     
                        Kaikki Salmonidae-heimon lajit
                     
                  
                        Tarttuva haimakuoliotauti (IPN)
                     
                     
                        Puronieriä (Salvelinus fontinalis), taimen (Salmo trutta), merilohi (Salmo salar), (Oncorhynchus spp.), siika (Coregonus lavaretus)
                     
                  
                        
                           Gyrodactylus salaris (GS) -loistartunta
                     
                     
                        Merilohi (Salmo salar), kirjolohi (Oncorhynchus mykiss), nieriä (Salvelinus alpinus), Pohjois-Amerikan puronieriä (Salvelinus fontinalis), harjus (Thymallus thymallus), Pohjois-Amerikan harmaanieriä (Salvelinus namaycush), taimen (Salmo trutta) ja kaikki näiden lajien kanssa kontaktissa olleet lajit
                     
                  
                        Ostereiden herpesvirus 1 μνar (OsHV-1 μνar)
                     
                     
                        Tyynenmerenosteri (Crassostrea gigas)
                     
                  
                        Lohikalojen alfavirus (SAV)
                     
                     
                        Merilohi (Salmo salar), kirjolohi (Oncorhynchus mykiss), taimen (Salmo trutta)
                     
                  
               (1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevilla viittauksilla jäsenvaltioihin tarkoitetaan myös Yhdistynyttä kuningaskuntaa Pohjois-Irlannin osalta.